**Toskana i Cinque Terre**

**2.10. - 5.10.**

**Vodič: Ivan Forko**

**2.10. (Četvrtak) - Carpe Diem 1/4**

Okupljanje u 03:15 na južnom parkingu zagrebačkog velesajma. Upoznavanje s vodičem ovog putovanja i ukrcaj u autobus. Vožnja najbržim putem (preko Bregane) kroz Hrvatsku, Sloveniju i Italiju. Pokrajina Emilia Romagna je naša prva postaja na ovom putovanju. Po dolasku u Bolognu iskrcavamo se u centru grada te krećemo u razgled u kojem polako osjećamo talijanski vibe. Započinjemo s drugim najvišim gradskim tornjem Torre Prendiparte, koji je nekoć služio kao zatvor, a danas kao skupocjeni hotel. Nastavljamo razgled prema kosim tornjevima Torre Garisenda i Torre Asinelli koji je ujedno i najviši toranj u ovoj regiji. Razgled završavamo na glavnom gradskom trgu Piazza Maggiore na kojem se nalaze Neptunova fontana i monumentalna bazilika Sv. Petronia koja je građena prvotno od mramora, a zatim od cigle, što se na prvi pogled odmah uočava.

Radimo kratku pauzu za cappuccino i panini. Put nas dalje void prema Toskani i našem kampu. Smješteni smo u kampu HU Norcenni Girasole, u srcu regije Chianti, poznatoj po zelenim brežuljcima i idiličnim pejzažima. Navečer preporučamo druženje uz zajedničku večeru u 3 slijeda u sklopu kampa.

Noćenje #1.

**3.10. (Petak) - Carpe Diem 2/4**

Doručak. Novi dan – dan pun boja, mora, umjetnosti… i jedne jako nagnute znamenitosti😉. Krećemo na fakultativni izlet u Pisu i Cinque Terre. Po dolasku u Pisu odlazimo prema "Trgu čudesa" Piazza dei Miracoli- koji stvarno izgleda kao iz bajke. Na njemu se nalaze najvažnije gradske znamenitosti, kao što su katedrala iz 11. stoljeća, krstionica Sv. Ivana koja je najveća u Italiji te groblje Camposanto. Mnogo je simbolike u ovim znamenitostima pa tako katedrala simbolizira rođenje, krstionica život, a groblje smrt. Na trgu se nalazi i poznati talijanski šarmer- Torre di Pisa, svima poznati kosi toranj koji je najpoznatija znamenitost ovog grada.

Slobodno vrijeme za kavu, pizzu te naravno tradicionalno “ispravljanje“ tornja. Vraćamo se u naš bus i nastavljamo put za Cinque Terre. Cinque Terre je naziv za 5 šarenih priobalnih sela na Ligurskoj obali pod zaštitom UNESCO-a, a mi autobusom dolazimo u La Speziju, iz koje radi lakše organizacije putovanje nastavljamo vlakom.

Monterosso je prvo selo koje ćemo vidjeti, ujedno najveće i najudaljenije. Jedino je od pet sela u kojem ćemo vidjeti duge pješčane plaže gdje je moguće i kupanje. Nastavljamo dalje prema Vernazzi, mjestu koje je najpoznatije po šarenim kućicama koje se najčešće nalaze na razglednicama kad je Cinque Terre u pitanju.

Obilazak završavamo u najjužnijem selu Riomaggiore gdje ćemo imati slobodno vrijeme za ručak i vlastite aktivnosti. Vodič Ivan daje preporuke – ti biraš: Pesto? Plodovi mora? Gelato? Što god izabereš vjerujemo kako te gastro ponuda neće razočarati. U cijenu izleta smo uključili ulaznicu s neograničenim brojem vožnji između sela, stoga preporučamo još jednom samostalni đir po želji. Osim vlaka, obilazak između nekih sela je moguć i pješke što je također naša preporuka. U kamp se vraćamo u večernjim satima. Noćenje #2.

**4.10. (Subota) - Carpe Diem 3/4**

Doručak. Idemo na fakultativni izlet "Srce Toskane". Krećemo u San Gimignano, pravi toskanski dragulj. Šećemo gradom uz poglede na okolne toskanske brežuljke. Zbog svojih visokih tornjeva dobio je nadimak "Srednjovjekovni Manhattan“.

Ulazimo s južne strane grada kroz Porta San Giovanni te kao da ulazimo u drugi svijet. Tornjevi strše iznad kamenih kuća, a krajolik oko nas izgleda kao iz filma. Dolazimo do trga Piazza della Cisterna koja je povezana s glavnim trgom Piazza del Duomo. Putem ćemo proći pored slastičarnice Dondoli koja po mnogima radi najbolji sladoled u Italiji. Na glavnom trgu dominira Torre Grossa, najviši toranj u San Gimignanu.

Nastavljamo putovanje prema Sieni, samom srcu Toskane. Razgled Siene započinjemo s dvije impresivne crkve, Basilica di San Domenico i Duomo di Siena, na kojoj su radili Michelangelo i Donatello. Nastavljamo razgled prema glavnom gradskom trgu Piazza del Campo gdje se svako ljeto održava Palio, najpoznatija konjska utrka u Italiji. Na trgu se nalazi i gradska vijećnica Palazzo Pubblico, te 102 metra visok toranj Torre del Mangia.

Slobodno vrijeme za šetnju, uživanje u toskanskom suncu, te popodnevnu kavu. Povratak u kamp u večernjim satima.

Noćenje #3.

**5.10. (Nedjelja ) - Carpe Diem 4/4**

Doručak. Danas je vrijeme za čistu umjetnost! Ukrcavamo stvari u bus i krećemo prema Firenci u kojoj nas čekaju besplatni muzeji jer je prva nedjelja u mjesecu. Razgled započinjemo na trgu Santa Maria Novella, sa kojeg nastavljamo prema najpoznatijoj znamenitosti, katedrali Santa Maria del Fiore. Slijedi odlazak prema glavnom firentinskom trgu, Piazza della Signoria na kojem se nalazi 94 metra visoka vijećnica Palazzo Vecchio.

Nastavljamo pješački razgled prema bazilici Santa Croce u kojoj su pokopani jedni od najvećih talijanskih velikana kao što su Michelangelo, Galileo Galilei te Niccolo Machiavelli. Razgled završavamo na najpoznatijem gradskom mostu Ponte Vechiju sa kojeg se pruža prekrasan pogled na obje strane grada. S obzirom da su državni muzeji besplatni, preporučamo odlazak u neke od njih kao što je galerija Uffizi, palača Pitti ili vrtovi Boboli.

Slobodno vrijeme za pizzu, gelato ili focacciju s mortadelom i pistacijom. Polazak prema Zagrebu u ranim popodnevnim satima. S hrpom novih uspomena u Zagreb stižemo u kasnim večernjim satima.

**Uključeno u cijenu:**

• Prijevoz visokopodnim turističkim autobusom prema programu putovanja

• 3x noćenje u bungalovu po izboru (**Hu Norcenni Girasole**), bungalovi imaju dvije odvojene spavaće sobe.

• 3x doručak u sklopu kampa

• Razgled Bologne i Firence uz stručno vodstvo prema programu

• Osiguranje jamčevine

• Organizaciju putovanja

**Izleti i nadoplate (fakultativno):**

• Zajednička večera u 3 slijeda u sklopu kampa: 20 eura

• Pisa i Cinque Terre: 55 eura (uključena ulaznica za neograničeni broj vožnji vlakom između sela)

 • Srce Toskane: 42 eura

 • Paket od oba izleta: 90 eura

 **Obvezna nadoplata:**

• Za ovo putovanje nema obveznih nadoplata

 **Popusti**

• Maloljetna djeca u pratnji roditelja: 10% popusta

 **Ostale informacije**

• Za ovo putovanje je dovoljna osobna iskaznica.

• Završno pismo šaljemo najkasnije 72 sata prije polaska

• Eventualne doplate za izlete i večeru

• Nakon ispunjavanja prijavnice na email šaljemo potvrdu o primitku prijave te dodatne upute za plaćanje. Plaćanje na rate je moguće uz prethodnu najavu e-mailom.

• Prijavnicu ispunjava svatko za sebe, odnosno jedan putnik=jedna prijavnica

 • Za ovo putovanje vrijede Opći uvjeti poslovanja turističke agencije Carpe Diem putovanja